Ritratt: Miguela Xuereb .td_uid_2_60ccc3624050a_rand.td-a-rec-img{text-align:left}.td_uid_2_60ccc3624050a_rand.td-a-rec-img img{margin:0 auto 0 0} Il-Ministru għall-Finanzi Clyde Caruana ma jużax karozza mikrija jew mixtrija mill-Gvern, imma juża l-karozza personali tiegħu. Ta' dan, hu ma jieħu l-ebda kumpens jew allowance. Dan b'differenza mill-eks Prim Ministru Joseph Muscat, li kien kritikat fl-ewwel leġiżlatura tiegħu billi kien juża l-karozza personali tiegħu, u kien jieħu allowance ta' €7,000 fis-sena mingħajr ma jħallas taxxa fuqhom. Caruana ta dan it-tagħrif fuq il-mezz tat-trasport li juża fil-Parlament, meta staqsieh dwar dan id-Deputat Nazzjonalista Ryan Callus. Fl-2017 Muscat, dak iż-żmien Prim Ministru, ta l-€35,000 li nġabru mill-irkant tal-karozza tiegħu lill-Fondazzjoni Malta Community Chest Fund (MCCFF). Kien qal li dik li kienet kontroversja ssarrfet f'att ta' karità. Fl-2017 Il-karozza ta' Joseph Muscat tissarraf f'€35,000 għall-MCCFF Callus għamel din il-mistoqsija lill-kumplament tal-Ministri. Skont it-tweġibiet tagħhom fil-Parlament, il-Ministri jużaw dawn il-karozzi: Il-PM Robert Abela: BMW 530E iPerformance mikrija bi €13,200 fis-sena (VAT eskluż) u Range Rover Evoque mixtrija bi €42,664(VAT eskluż) Is-Segretarju Parlamentari Stefan Zrinzo Azzopardi: Mercedes E 220D mikrija bi €12,775 fis-sena (VAT eskluż) Il-Ministru Justyne Caruana: BMW 520D li tinkera bi €28.91 kuljum Il-Ministru Evarist Bartolo: BMW 7 Series li tinkera bi €32.66 kuljum Il-Ministru Owen Bonnici: Mercedes Benz E Class mikrija bi €28 kuljum (VAT eskluż) Il-Ministru Michael Farrugia: Mercedes Benz E220d mikrija b'€27.96 kuljum Il-Ministru Silvio Schembri: Mercedes E220 CDI mikrija b'€34.26 kuljum (VAT eskluż). Minn tagħrif mogħti qabel fil-Parlament, kien ħareġ li l-iżjed karozzi li jiswew flus huma tal-Ministri Aaron Farrugia u Miriam Dalli billi dawn jaħdmu bl-elettriku. Ta' Farrugia tinkera b'€50 kuljum u ta' Dalli b'€40 kuljum. Kemm jiswew il-karozzi tal-Ministri l-oħra? Karozza ta' Ministru tiswa medja ta' €38 kuljum .td_uid_3_60ccc362407eb_rand.td-a-rec-img{text-align:left}.td_uid_3_60ccc362407eb_rand.td-a-rec-img img{margin:0 auto 0 0}